# Smbataberd
| « Viele bak 922, dirganon gan Yusuf sersik ke Atrpakan, Neser sayakokilik va Syunik gola kodubieyer, pune Smbat sersik va Yeghegis korojuyur. Viele volnik va po kev int is intafa merotisuca sonkeyer, pune dimavlayar. Banugale Smbat proyik tiyir vumeltaf is aulaf koe intafa Vayots Dzor winka. Givanon gu stekefa artlakira, pune va sokexo is varafa Vayots Dzor winka volmiv folkayeyer ise trumindayar. Azon va ervolia kev volnik stakseyer ise va berma is aboyikeem koe Yeghegis wida gan gazafa virutsa rojuyur. » — Stepanos Orbelian. Izva ke Sissakan gola |

| Smbataberd                   |                                            |
|                              |                                            |
| \| \|                        |                                            |
| DEBALA                       |                                            |
| Debala                       | Vayots Dzor winka, Yeghegis dota Xayastana |
| Maneka                       | 39° 52′ 18" L-, 45° 20′ 17" R-             |
| KIRA                         |                                            |
| Ord                          | Armenafa ralma                             |
| Welmot                       | km²                                        |
| IZVA                         |                                            |
| Zabdura                      | IX-X-eafa decemda                          |
| Jovlera                      | XIII-eafa decemda                          |
| Ayafe sare                   | Gazaxo ke Armena, Mialukugal               |
| Rebavega ke Smbataberd ralma |                                            |

| Rebavega ke Smbataberd ralma |

| Tuveli icde Izvopa |


Smbataberd
__NOEDITSECTION__
{{Teliz_toza}}
'''Smbataberd''' (&nbsp;[[Armenava|armenavon]] Սմբատաբերդ&nbsp;) tir savsafa armenafa ralma tigisa vageiste [[Xayastana]], valente [[XayastanaVayotsDzorWinka|Vayots Dzor winka]] wale [[Artabuynk]] wida isu [[Yeghegis (wida)|Yeghegis]] koe witafa [[Yeghegis| Yeghegis dota]].

== Debak ==
Sembataberd ralma tice guraf xed tigir, dem tuwavafa rojuxa moe baroy kril. Vansara va ralma anton tir rotisa mal lentef kril. Vegeduyune anambe va cuga dilfura remi izva tatceyer.

== Izva ==
Kijarinda is vegeduse ckane (&nbsp;ton satcon pwerte ke rebaveem vas 2-3 m- kum burgifa ilbodeyena elega&nbsp;) noved da va rekola ke zabdura rotentut, trabe ke X-XI<sup>-eafa</sup> decemda. Refa ralma gazon gu Bagratuni Smbat Tiezerakal rotir zo vegeduyur.

Smbataberd tiyir tana losavsafa is lozolonafa ralma ke [[XayastanaVayotsDzorWinka|Vayots Dzor]] is Syunik gola. Abdi V<sup>-eafa</sup> decemda rotir kruldeyer. Kaikion sayakafo is rojuso zobexo ke Vasakian prostelay tiyir. Gazon gu Orbelian prostelay zo migexayar.

Xantaf yolt ke ralma me zo gruper. Ref yolt rotir vey pokefo tigixo ke naboxa ke Smbat Orbelian gazik koe Yeghegis wida. Ostik dimvilara va ralma gu mil Smbat zo yoftecker. Soe yolt vas Smbat sersik ke Syunik ke X-eafa decemda loeke ape tikir.

{{TelizOzwaks_Nivaca1|
|ozwaks = « Viele bak 922, dirganon gan Yusuf sersik ke Atrpakan, Neser sayakokilik va Syunik gola kodubieyer, pune Smbat sersik va Yeghegis korojuyur. Viele volnik va po kev int is intafa merotisuca sonkeyer, pune dimavlayar.<br/>Banugale Smbat proyik tiyir vumeltaf is aulaf koe intafa Vayots Dzor winka. Givanon gu stekefa artlakira, pune va sokexo is varafa Vayots Dzor winka volmiv folkayeyer ise trumindayar. Azon va ervolia kev volnik stakseyer ise va berma is aboyikeem koe Yeghegis wida gan gazafa virutsa rojuyur. »
|askisik = Stepanos Orbelian. Izva ke Sissakan gola
}}

Oye evla ke vilara va [[Tsaghats Kar]] tucpastaxe az inafa malvegedura bak 1221, voxis vilara va Yeghegis wida tici XI<sup>-eafa</sup> decemda, rolevaykat da ralma gan tolgeniso po ke turkaf Seljuk bak mila XI<sup>-eafa</sup> decemda dere zo nariyir. Wori lana bifa isu kira tiaved da ralma kali XIII<sup>-eafa</sup> decemda zo rojuyur nume gan mongolafa ervolia lodamu Seljuk rotir zo levrotiyir.

== Kolna ==
=== Pimtara ===
Debak ke Smbataberd tiyir merovansan. Belca gan titsuyafa weluska ke Artabuni kuksa isu Yeghegis is zultayana gulikafa rebava vafa vas 2-3 m- zo rojuyur. Mila rebava radimion zo vegeduyud ise tid dem konak anamkaf rasek.

Kotaf xed zo anambeyer, askison va darkapa rokabelcasa va konak decemoy irubasik. Toloyi widaki balikeni pu ant sersik is yastikeem moe ticak ke xed tigiyid.

Ralma vas toloy pak ruldar&nbsp;: lentef pak isu geef lize va stabrega ke widaki is sayakaxe is vreda is lavak rowit. Lava kan levetawaf tawodaf yaxay (&nbsp;abrotcaf vas mon 2 km-&nbsp;) zo stayar, malnisa va klita tigisa poke [[Tsaghats Kar]] tucpastaxe.

Sedme lana vunda to oxam viele siputepes okol va bat yaxay koe sid tcaluteyer, pune volnafa ervolia va ralma lajulevrotiyir. Strabrega ke lavak is yaxay re wan krulded.

Vaxe dalafo lentefo kolanixo, toloyo aro vatalte debak isu varone tigid. Sues tuvelom isu rasek moe galzakorafa kepaita kum ilbodeyeni burgi tigiyid. Toloy sues tuvelom moe bria voke kelda stasa va ralma arte 1 km- roneon ware krulded. Bareaf arte 800 m- talte ralma moe krimpa ke meftava poke Vosting savsafa mialukugalafa wida tigir.

=== Tuveli ===
Koe kota sayakafa rojuxa kolanixo sotir zvak kir lodaxafi ki ke anambe. Jadion, kolanixo va vaneksara is miledje acagira va tolgenisik anton gonoveyer.

Merovansana tirka ke Sembataberd va kelor is brimga ordafa gu mialukugalafa ralma tumefavlayar. Tazuk ke dalafo kolanixo ke ralma tiyir trumindot (&nbsp;migexakiraf abduplay&nbsp;) lize migexa is arestafa kiria va tolgenisik tuviayad isen sayakik ke rasek va kota bora ke volnik obrason ropitcayad.

== Ewavak ==
<gallery mode="packed-hover" heights="160" caption="Rawaks ke Smbataberd">
File: Սմբատաբերդ21.JPG
File: Smbataberd_Fortress_05.jpg
File: Smbataberd_Fortress_02.jpg
File: Smbataberd_104.JPG
File: Smbataberd_Fortress_03.jpg
File: Սմբատաբերդ_01.jpg
File: Smbataberd-citadel-N.jpg|{{EwavaPebuda1|Lentaf wiks va ralma}}
File: SmbataberdE-citadel.jpg|{{EwavaPebuda1|Ronefa rebavega}}
File: ՍՄԲԱՏԱԲԵՐԴ_05.jpg|{{EwavaPebuda1|Ronefa rebavega}}
File: Սմբատաբերդ 04.jpg
File: Սմբատաբերդ 10.jpg
File: ՍՄԲԱՏԱԲԵՐԴ 11.jpg
File: Սմբատաբերդ17.JPG
File: Ամրոց Սմբատաբերդ 01.jpg
File: Սմբատաբերդ_6.jpg
File: Սմբատաբերդ 12.jpg
</gallery>
== Vuestexa ==
{{Vuestexeem}}
<small>
* (en) Holding, Nicholas (2006), Armenia with Nagorno Karabagh, 2nd ed.: Bradt Travel Guides Ltd, Guilford, Connecticut: The Globe Pequot Press Inc., ISBN 1-84162-163-3
* (en) Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio
* (en) Brady Kiesling, Rediscovering Armenia, bu 123
</small>
{{Teliz_toleaf_briz}}
{{Izvaxoiyelt
|izvaxo = Smbataberd
|ewava = Smbataberd.jpg
|pebuda = Rebavega ke Smbataberd ralma
|debala = [[XayastanaVayotsDzorWinka|Vayots Dzor winka]], {{small|[[Yeghegis]] dota}}
|patectanilt = Flag of Armenia.svg
|patecta = [[Xayastana]]
|maneka = 39° 52′ 18" L-, 45° 20′ 17" R-
|welmot = 
|ord = Armenafa ralma
|sare = Gazaxo ke [[Armena]], [[Mialukugal]]
|zabdura = IX-X<sup>-eafa</sup> decemda
|jovlera = XIII<sup>-eafa</sup> decemda
}}
{{:Smbataberd/liwot}}
{{Teliz_tena}}
[[Loma:Rawopaf debak|Smbataberd]]
[[Loma:Ralma ke Xayastana|Smbataberd]]
[[Loma:Vayots Dzor winka|Smbataberd]]
{{#invoke:Interwiki|interwiki|qid=Q3848929}}
[{"title": "", "data": {"Debala": "Vayots Dzor winka, Yeghegis dota \u00b7 Xayastana", "Maneka": "39\u00b0 52\u2032 18\" L-, 45\u00b0 20\u2032 17\" R-", "Ord": "Armenafa ralma", "Welmot": "km\u00b2", "Zabdura": "IX-X-eafa decemda", "Jovlera": "XIII-eafa decemda", "Ayafe sare": "Gazaxo ke Armena, Mialukugal"}}]